Ако притежавате електронна карта на Софийския университет, с нея може да ползвате Университетската библиотека и нейните 28 филиала и всички услуги за периода на валидност на картата. Повече информация за издаването им можете да намерите на страницата на Картовата система на Софийския университет „Св. Климент Охридски“: https://cards.uni-sofia.bg/
Регистрацията на читателите, които не притежават електронни карти, се извършва в Централната университетска библиотека  от понеделник до петък включително от  8.00 ч. – 20.00 ч. Необходимо е да представите документ, удостоверяващ, че сте преподавател, докторант или студент в Софийския университет, актуална цветна снимка и такса в размер на 5 лв. Читателската карта е валидна една календарна година от датата на регистрация и дава възможност за ползване на Централната университетска библиотека и на цялата мрежа от 28 филиални библиотеки. Повече информация може да намерите в Правилата за обслужване на читатели.